**Á CONSELLARÍA DE ECONOMÍA E INDUSTRIA**

**Servizo de Coordenación Administrativa**

(NOME DA PERSOA FÍSICA ...), DI (...), actuando no seu propio nome e representación (ou en nome e representación de quen sexa e na condición que sexa, aportando neste caso o correspondente apoderamento), con enderezo a efectos de notificacións en (…), teléfono (…), e enderezo de correo electrónico (…), pola presente comparece ante esa Administración e, como mellor en Dereito proceda,

**DÍ**

**1º.** Que veño de recibir requirimento de emenda da solicitude de recoñecemento da condición de persoa interesada no procedemento de autorización do proxecto dunha planta de produción de fibras téxtiles a base de celulosa en Palas de Rei (Lugo), promovida por Greenfiber, S.L., que se nestes intres estase a tramitar por parte da Administración á que me dirixo.

**2º.** Que quen subscribe, e atendendo ao punto 1.b do artigo art. 4 da Lei 39/2015 do 1 de outubro, do Procedemento Administrativo Común das Administracións Públicas, manifesta ter dereitos que poden resultar afectados pola decisión que no procedemento administrativo antes indicado se adopte:

-Dereito á vida e á integridade física e moral (art. 15 da Constitución Española, en diante CE).

-Dereito á protección da saúde (art. 43.1 da CE).

-Dereito desfrutar dun medio ambiente axeitado para a saúde da persoa (art. 45.1 da CE).

En base ao anteriormente exposto,

**SOLICITO**

**Que** por parte desa administración se me recoñeza a condición de persoa interesada e se me teña por persoada no procedemento administrativo arriba indicado, por ser titular de dereitos que se poden ver afectados pola resolución que se adopte no mentado procedemento. Todo o cal, a fin de poder exercitar os dereitos que me confire o artigo 53 da Lei 39/2015, do 1 de outubro, do Procedemento Administrativo Común das Administracións Públicas.

(lugar, data e sinatura)